รัฐบาลไทย-ข่าวทำเนียบรัฐบาล-สาธารณสุขแจงแนวทางให้วัคซีนผู้ป่วยโควิด-19 ที่รับวัคซีนยังไม่ครบ ให้รับเข็มที่2 ได้ใน 1-3 เดือนนับแต่วันเริ่มป่วย ตามแนวทางของกรมควบคุมโรคกำหนดภายใต้ข้อแนะนำคณะแพทย์ผู้เชี่ยวชาญ
วันอาทิตย์ที่ 5 กันยายน 2564
สาธารณสุขแจงแนวทางให้วัคซีนผู้ป่วยโควิด-19 ที่รับวัคซีนยังไม่ครบ ให้รับเข็มที่2 ได้ใน 1-3 เดือนนับแต่วันเริ่มป่วย ตามแนวทางของกรมควบคุมโรคกําหนดภายใต้ข้อแนะนําคณะแพทย์ผู้เชี่ยวชาญ
รองโฆษกรัฐบาลเผย สาธารณสุขแจงแนวทางให้วัคซีนผู้ป่วยโควิด-19 ที่รับวัคซีนยังไม่ครบ ให้รับเข็มที่2 ได้ใน 1-3 เดือนนับแต่วันเริ่มป่วย ตามแนวทางของกรมควบคุมโรคกําหนดภายใต้ข้อแนะนําคณะแพทย์ผู้เชี่ยวชาญ
วันที่5ก.ย. 2564น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าจากที่ขณะนี้ได้มีข้อสงสัยเกี่ยวกับแนวทางการให้วัคซีนแก่ผู้ที่เคยป่วยโควิด-19ว่าจะต้องดําเนินการอย่างไรหายป่วยแล้วยังต้องรับวัคซีนหรือไม่หรือหากต้องรับต้องเว้นระยะเวลาตั้งแต่เริ่มป่วยนานเพียงใด
ทั้งนี้ได้สอบถามกรณีนี้ไปยังกระทรวงสาธารณสุขและได้รับการชี้แจงว่าจะต้องเป็นไปตามแนวทางการให้วัคซีนโควิด-19ในสถานการณ์การระบาดปี2564ของประเทศไทยฉบับปรับปรุงครั้งที่2 ที่กรมควบคุมโรคออกแนวทางและเผยแพร่ให้บุคลากรการแพทย์ที่เกี่ยวข้องกับการให้วัคซีนตั้งแต่เดือนส.ค.ที่ผ่านมาโดยมีแนวทางว่าในกรณีผู้ป่วยโควิด-19ที่ผู้ที่ยังไม่เคยฉีดวัคซีนมาก่อนหรือฉีดยังไม่ครบ2เข็มหากป่วยเป็นโรคโควิด-19ให้ฉีดวัคซีนโควิด-19ชนิดใดก็ได้เพิ่มอีก1เข็มภายใน1-3เดือนหลังจากเริ่มป่วยคนที่เคยได้ครบ2เข็มแล้วไม่ต้องฉีดเพิ่มอีก
“การให้วัคซีนทั้งแก่ประชาชนจะดําเนินการตามแนวทางที่กรมควบคุมโรคกําหนดซึ่งมีการปรับปรุงไปตามข้อมูลที่มีมากขึ้นเนื่องจากโรคโควิด-19เป็นโรคอุบัติใหม่ซึ่งคณะแพทย์และผู้เชี่ยวชาญได้นําข้อมูลใหม่ที่เพิ่มขึ้นมาวิเคราะห์ก่อนวางแนวทางออกมาเพื่อการให้วัคซีนแก่ประชาชนมีความปลอดภัยสูงสุด”น.ส.ไตรศุลีกล่าว
รองโฆษกประจําสํานักนายกรัฐมนตรีกล่าวว่าในส่วนของความคืบหน้าการฉีดวัคซีนให้ประชาชนทั่วประเทศตั้งแต่วันที่28ก.พ.-3ก.ย. 2564มีการฉีดวัคซีนรวมแล้ว35.21ล้านโดสแยกเป็นวัคซีนเข็มที่1จํานวน24.91ล้านโดสเข็มที่2จํานวน9.69ล้านโดสและเข็มที่3จํานวน6.01แสนโดส
ในส่วนของข้อสงสัยเกี่ยวกับการจัดหาวัคซีนนั้นพล.อ.ประยุทธ์จันทร์โอชานายกรัฐมนตรีและรมว.กลาโหมและนายอนุทินชาญวีรกูลรองนายกรัฐมนตรีและรมว.สาธารณสุขได้มีการตอบข้อซักถามข้อกล่าวหาของสมาชิกฝ่ายค้านในทุกประเด็นในช่วงการอภิปรายไม่ไว้วางใจระหว่างวันที่31ส.ค.-4ก.ย. 2564ที่ผ่านมา
โดยเฉพาะในประเด็นข้อกล่าวหาเกี่ยวกับส่วนต่างระหว่างกรอบงบประมาณให้จัดซื้อวัคซีนซิโนแวคกับราคาจริงของวัคซีนนั้นนอกจากการชี้แจงในที่ประชุมสภาผู้แทนราษฎรแล้วผู้บริหารกระทรวงสาธารณสุขก็ได้ชี้แจงให้ความชัดเจนด้วยว่าจากที่มีการส่งมอบวัคซีนซิโนแวคแล้วทั้งหมด16ครั้งราคาวัคซีนถูกลงเรื่อยๆจากลอตแรกที่ซื้อ2ล้านโดสราคาซื้ออยู่ที่17ดอลลาร์สหรัฐต่อโดสแต่ในเวลาต่อมาซื้อจํานวนมากขึ้นมีการต่อรองราคาจึงถูกลงตามลําดับเฉลี่ยแล้วอยู่ที่11.99ดอลลาร์สหรัฐต่อโดส
ทั้งนี้ในขั้นตอนการจัดซื้อองค์การเภสัชกรรม(อภ.)ซึ่งทําหน้าที่เป็นผู้แทนรัฐบาลไทยในการจัดซื้อเนื่องจากผู้ผลิตจะทําสัญญากับเฉพาะผู้แทนรัฐบาลเท่านั้นอภ.ได้ใช้งบประมาณของอภ.จัดซื้อไปก่อนประกอบด้วยค่าวัคซีนค่าจัดส่งและค่าความเสี่ยงอัตราแลกเปลี่ยนรวมอยู่ด้วยจากนั้นอภ.จะส่งวัคซีนให้กรมควบคุมโรคแล้วเรียกเก็บเงินที่ราคาจริงที่เป็นค่าวัคซีนรวมค่าจัดส่งและอัตราแลกเปลี่ยนดังกล่าวในแต่ละรอบการจัดส่ง(shipment) ดังนั้นจึงไม่มีส่วนต่างใดๆที่ตกถึงอภ.
ส่วนงบประมาณที่ขอไว้สูงกว่าค่าเฉลี่ยของราคาวัคซีนนั้นก็เป็นเพียงการขออนุมัติกรอบงบประมาณไว้แต่ในขั้นตอนการจ่ายงบประมาณนั้นกรมควบคุมโรคจะจ่ายที่ราคาค่าวัคซีนรวมค่าบริหารจัดการตามที่อภ.เรียกเก็บจริงเท่านั้นจึงไม่ได้มีส่วนต่างที่เข้ากระเป๋าใครทั้งสิ้น
_________